Ar stankenn-se, piv en deus anaoudegezh anezhi ? Rozvilioù, ar maner kaer,a oa damdost en he chreiz. Eus e brenester bihan, war-laez, e weled en tu-hont dan draonienn,ar Choad a-dal, a-zehou, a-gleiz. Gant lunedenn-hirwel ar verdeadurezh e tizoloed gwez ar choad en o livioù glas-orin, damvelenaet a-wechoù amañ hag a-hont . En dias, e-touesk ar gwez e rede ar ruzelenn, deuet eus al lamm-dour dre bradeier Linglae.  Dres e troad hor chêr , e treuzed anezhi war vein a challe bezañ ken kozh  hag ar rag-istor, met a blijo dalchmat dar vugale dreistlammat. War-lerch an doullenn-se, e troe un tamm ar wazhig en ul ledanaat a-boan ar stankenn , tra ma pigne eus ar vilin krapenn vras Kerbernez.    A-hed-pad e kejed gant taolioù-maen Gwaremon, peulvanoù sanket er brugeier, hag an hini brasañ holl anezho, e-krech du-se, a-us dar gwez. Dre-holl , e-kreiz ar parkoù hag ar choadoù , greunvein bras dilezet gant an diaouligoù,da vare savidigezh  Rozvilioù.    Saonenn sioul chomet ken dianav hiziv evel dech, nemet gant ar pemp feurm ouzh he ribloù : Linglae, Rozvilioù, Gwaremon, Kerbernez ha Bourchnevez. Sed a oa va dremmwel nemetañ, pa welen an aour o lintrañ e traezhenn an hent,en ur vont etrezek Dant Sant-Servez. An dud vras, avat, o deus diskleriet din ne oa ket aour kement-se. Chom a rae ganin eta ar peulvanoù, ha ganto e vezen em bleud.